GeoDataCamp2010

Το GeoDataCamp 2010 πραγματοποιήθηκε στις 19-20/11/2010 στο ΕΜΠ, παράλληλα με τη διημερίδα του ΟΚΧΕ για την Εθνική Υποδομή Γεωχωρικών Πληροφοριών.

Απολογισμός
Κατά τις δύο ημέρες του GeoDataCamp, συμμετείχαν περισσότερα από 250 άτομα. Η προσέλευση ήταν μεγαλύτερη από αυτή που περιμέναμε και αντιπροσωπευτική όλων των ομάδων χρηστών και ενδιαφερόμενων. Είχαμε συμμετοχή από μέλη της κοινότητας του ΕΛ/ΛΑΚ, φοιτητές, δημόσιους υπαλλήλους, μηχανικούς, μέλη περιβαλλοντικών οργανώσεων, απλούς πολίτες!

Διοργάνωση
Το GeoDataCamp 2010 διοργανώθηκε από geodata.gov.gr και εθελοντές - μέλη της κοινότητας του ΕΛ/ΛΑΚ.

Επίσης, υποστηρίχτηκε από την ΕΛ/ΛΑΚ, τον Οργανισμό Κτηματολογίου και Χαρτογραφήσεων Ελλάδας, το Υπουργείο Περιβάλλοντος, Ενέργειας και Κλιματικής Αλλαγής, το Ινστιτούτο Πληροφοριακών Συστημάτων και Προσομοίωσης του ΕΚ "Αθηνά" και την Ομάδα Ηλεκτρονικής Διακυβέρνησης του Γρ. Πρωθυπουργού.

Το GeoDataCamp φιλοξενήθηκε στις αίθουσες πολυμέσων της Βιβλιοθήκης του ΕΜΠ, που μας διέθεσε και σύνδεση στο internet.

Πρόσκληση
Εδώ μπορείτε να βρείτε το κείμενο της πρόσκλησης, καθώς και τις οδηγίες πρόσβασης προς τους συμμετέχοντες.
 * Ανοικτή Πρόσκληση
 * Χάρτης με οδηγίες

Εκπαίδευση
Κατά τη διάρκεια του διημέρου, οργανώθηκαν διάφορα σεμινάρια εκπαίδευσης και ενημέρωσης των συμμετοχόντων. Ειδικότερα, είχαμε τέσσερα βασικά σεμινάρια/παρουσιάσεις τα οποία επαναλαμβάνονταν δύο φορές ανά ημέρα, ενώ καθένα είχε διάρκεια μισή ώρα, με διαθέσιμη μισή ώρα κενό για συζητήσεις ή άλλες εμβόλιμες παρουσιάσεις.

Επίσης, σε μία από τις αίθουσες εθελοντές προσέφεραν πρακτική εκπαίδευση και βοήθεια στις εφαρμογές ΕΛ/ΛΑΚ που παρουσιάστηκαν.

Βασικά σεμινάρια

 * Ενημέρωση για τις εφαρμογές του live DVD του OSGeo, από τον Άγγελο Τζώτσο
 * Χρήση και ανάπτυξη του geodata.gov.gr, από το Σπύρο Αθανασίου
 * Παραγωγή μεταδεδομένων για INSPIRE με ΕΛ/ΛΑΚ, από τους Άγγελο Τζώτσο και Θεόδωρο Βάκκα
 * Παραγωγή χαρτών για το OpenStreetMap, από το Χρήστο Ιωσηφίδη

Εμβόλιμες παρουσιάσεις

 * Χαρτογράφηση των καμένων περιοχών της Πελοπονήσου με ανοικτά δεδομένα και ΕΛ/ΛΑΚ, από το Νίκο Αλεξανδρή
 * Αξιοποίηση ΕΛ/ΛΑΚ και ανοικτών δεδομένων από το Πυροσβεστικό Σώμα (ΣΕΚΥΠΣ 199), από τους Βασίλη Καζούκα και Αλέκο Μαλούνη
 * Δρομολόγηση Μέσων Μαζικής Μεταφοράς με ΕΛ/ΛΑΚ, από το Μιχαλη Παιγνιγιάννη
 * Συζήτηση με το Δημήτρη Σαμαρα για πρακτικά παραδείγματα ανοικτών δεδομένων, από το Νίκο Αλεξανδρή

Συνεισφορά
Κατά τη διάρκεια του GeoDataCamp, είχαμε διαθέσει μια αίθουσα σε εθελοντές προγραμματιστές με σκοπό την ανάπτυξη εφαρμογών και υπηρεσιών με ΕΛ/ΛΑΚ με ανοικτά δεδομένα. Αν και δεν καταφέραμε να αναπτύξουμε πολλές εφαρμογές, τουλάχιστον κατορθώσαμε να εκπαιδεύσουμε ο ένας τον άλλον με πρακτικά παραδείγματα στις τεχνολογίες και τις τεχνικές που χρησιμοποιούμε. Ανταλλάξαμε δηλαδή τεχνογνωσία και κυρίως βάλαμε τις βάσεις ώστε στο επόμενο GeoDataCamp να έχουμε περισσότερη συνεισφορά σε κώδικα!


 * Scrapper για το άνοιγμα δεδομένων για τις Ακτές της Ελλάδας, από τον Κώστα Σταμάτη (Scrapping_Iason_Minenv)
 * Scrapper για το άνοιγμα δεδομένων για τις Τιμές Καυσίμων, από το Θοδωρή Στρατιώτη.
 * Οδηγίες για την παραγωγή μεταδεδομένων με τον INSPIRE Metadata Editor, από τη Βασιλική Μπεζάτη

Παρουσιάσεις - αστραπή
Στις 20/11/2010, ο ΟΚΧΕ μας είχε διαθέσει μία ώρα ώστε να παρουσιάσουμε στους συμμετέχοντες της διημερίδας για την ΕΥΓΕΠ, τα αποτελέσματα του GeoDataCamp, καθώς και συνεισφορές διαφόρων χρηστών από όλη την Ελλάδα. Οι παρουσιάσεις ήταν αυστηρά πεντάλεπτες και εξαιρετικά ενδιαφέρουσες!
 * Χαρτογράφηση καμμένων εκτάσεων με δημόσια δεδομένα και χρήση ΕΛ/ΛΑΚ, από το Νίκο Αλεξανδρή
 * Ψηφιοποίηση του αιγιαλού και της παραλίας του Νομού Έβρου, από το Δημήτρη Κουλούκη (video)
 * Παραδείγματα οπτικοποίησης με δημόσια, ανοικτά δεδομένα, από τους Χριστόφορο Βραδή και Arcturus Aldebaran
 * Χαρτογράφηση των γεφυριών της Ηπείρου,Online μετατροπή συντεταγμένων από Hatt σε ΕΓΣΑ '87 από τον Λεωνίδα Λιάκο (video)
 * Διαδικτυακή υπηρεσία θέασης ορθοεικόνων, από το Λευτέρη Τουρνά
 * Δημιουργία μεταδεδομένων κατά INSPIRE, από τη Βασιλική Μπεζάτη και τον Άγγελο Τζώτσο
 * Εφαρμογές ΕΛ/ΛΑΚ για GIS, από τον Άγγελο Τζώτσο
 * Ανάπτυξη scrapper για το fuelprices.gr, από το Θοδωρή Στρατιώτη